b'\n_START_ARTICLE_\nBagong midya\n_START_PARAGRAPH_\nAng bagong midya ay ang pagkanakakapunta sa o pagkanakakakuha ng nilalaman anumang oras ayon sa pangangailangan, sa anumang aparatong dihital, pati na sa interaktibong tugon ng tagagamit, malikhaing pakikilahok at pagbubuo ng pamayanan sa paligid ng nilalaman ng midya. Isa pang mahalagang pangako ng bagong midya ay ang "demokratisasyon" ng paglikha, paglalathala, pagpapamudmod at pagkonsumo ng nilalaman ng midya. Ang isa pang aspeto ng bagong midya ay ang pangtunay na panahon na paglikha ng bago at walang patakarang nilalaman._NEWLINE_Karamihan sa mga teknolohiyang nilalarawan bilang "bagong midya" ay dihital, na kadalasang may katangian ng pagiging mamanipula (mababago), mainenetwork, masinsin, mapipiga, at interaktibo._NEWLINE_Ang ilan sa mga halimbawa ay ang Internet, mga websayt, mga larong bidyo, mga CD-ROM, at mga DVD. Hindi kasama sa bagong midya ang mga programang pantelebisyon, mga pelikulang tampok, mga magasin, mga aklat, o mga lathalain nasa papel\xc2\xa0\xe2\x80\x93 maliban na lamang kung naglalaman ang mga ito ng mga teknolohiyang nagpapagana ng interaktibidad na dihital. Ang Wikipedia, isang ensiklopedyang nakaugnay sa linya ng Internet, ay isang halimbawa, na naglalangkap ng dihital na tekstong dihital, mga imahe at mga bidyo na may mga kawing na pangweb na napupuntahan sa Internet, at mayroon ding pakikilahok ng mga tagapag-ambag, interaktibong tugunan ng mga tagagamit at pagbubuo ng isang pamayanan ng mga kalahok na mga patnugot at mga tagapagkaloob ng donasyon para sa kapakinabangan ng mga mambabasa na hindi kasapi sa pamayanan. Ang Facebook ay isang halimbawa ng modelo ng social media, kung saan ang karamihan ng mga tagagamit ay mga kalahok din.'